Hanke nimetus:

**Uuendusraie raie- ning kokkuveoteenuste tellimine Edela regiooni Lääne maakond, (vajadusel ka Lääne-Harju maakond).**

Hankemenetluse liik: piiratud hankemenetlus, pakkumuse esitamise ettepanek (DHS nr 1-47/2309 „Raie- ja kokkuveoteenus“, RH registri viitenumber 239573)

Pakkumuste esitamine: elektrooniline, läbi eRHRi

Viitenumber: 286729

Käesolevaga teeme Teile ettepaneku esitada pakkumus järgmisele teenusele:

1. **Tööde kirjeldus, tööde teostamise aeg, tööde teostamise või teenuse tellimise alustamise tähtajad, lepingu sõlmimise tähtaeg, lepingu kogu kehtivusaeg**
   1. Tellitakse masinraiena teostatava raiena eelkõige harvendus- ja sanitaarraie raie- ning kokkuveoteenuseid ajavahemikul 01.01.2025 kuni 31.12.2025.
   2. Lepingu tähtaeg 31.12.2027.
   3. Lepingut täidetakse olenevalt hankemenetluse kulgemisest eeldatavalt alates 01.01.2025. Tellijaga kokkuleppel on soodaste ilmastikutingimuste korral võimalik raietöödega ka kohe peale lepingu sõlmimist alustada.
   4. Hankemenetluse kulgemise pikenemisel üle 01.01.2025 võib lepingu sõlmida ja teenuse tellimisega alustada ka hiljem.
   5. Leping sõlmitakse esimesel võimalusel.
2. **Töö teostamise asukohad, teenuste maht, teenuse üldine kirjeldus**
   1. Tööpiirkonnaks on Edela regiooni Edela regiooni Lääne maakond, vajadusel ka Lääne-Harju maakond. Raieteenuse maht on hinnanguliselt **6000 tm +- tolerants 30%**. Arvestada tuleb, et töömaht on hinnanguline. Töövõtja peab olema valmis teostama kalendrikuus raiet ja kokkuvedu vähemalt 800 tm. Raiet tellitakse jaan-märts ja juuli-oktoober. Vajadusel tellitakse raiet ka novembris ning detsembris kui ilmastikutingimused võimaldavad pinnast kahjustamata raietöid teha. Tegelik tasustatav raiemaht on objektil aktiga vastuvõetud maht, mis võib erineda kirjeldatud ligikaudsest mahust.
   2. Raie-ja kokkuveoteenuse üldine tehniline kirjeldus:
      1. kokkuveotee ja vahelaoplatsi ettevalmistamine,
      2. alusmetsa raie,
      3. puude langetamine (tüvemahuga alates 0,03 m3), k.a tuule poolt heidetud ja murtud puud,
      4. hankija nõudel kändude töötlemine seenhaiguste leviku tõkestamiseks,
      5. laasimine ja järkamine,
      6. raielangi puhastamine raidmetest,
      7. ümarpuidu, raidmete ja tüveste kokkuvedu ja sorteeritult virnastamine vahelaoplatsil,
      8. metsa- ja vahelaoplatsi tulnud ümarpuidu ja energiapuidu koguste hindamine ja koguste teatamine RMKle elektrooniliselt,
      9. virnade markeerimine (vahelaonime ja sordi koodide märkimine),
      10. hankija nõudel energiapuidu katmine spetsiaalse kattepaberiga
      11. hankija nõudmisel vegetatsiooniperioodil kändude juurepessu leviku tõkestamiseks biotõrje preparaadiga ROTSTOP® töötlemine,
      12. kokkuveo lõpul vahelaoplatsi puhastamine raidmetest, puu koorest jms,
      13. hankija nõudel okaspuude käbide varumine
   3. Energiapuidu (raidmete ja laasimata tüveste) korral tasutakse töövõtjale vahelaos mõõdetud kogusest pärast tööde lõpetamist ligikaudu 80% ulatuses. Ülejäänud maht tasustatakse pärast puidu hakkimist.
3. **Lepingu täitmisel kasutatavale tehnikale esitatavate täpsemad nõuded**
   1. Esitatud käesoleva pakkumuse esitamise ettepaneku lisas 2. Masinatele ei ole seatud vanusepiirangut.
   2. Lepingu täitmisel kasutatavad harvester ja forvarder ei või olla ajavahemikul 01.01.2025 kuni 31.12.2025 kasutusel ühegi muu RMK-ga sõlmitud lepingu täitmisel/registreeritud ühegi muu RMK-ga sõlmitud lepingu juurde RMK vastavas andmebaasis. Pakkuja esitab lepingu täitmisel kasutatava harvesteri ja forvarderi andmed (Lisa 4 – (raamlepingu lisa 3/1, Töövõtja poolt kasutatava tehnika nimekiri (vorm)), täites nimetatud vormil harvesteri ja forvarderi kohta kõik lahtrid
4. **Tagatis**
   1. Pakkumuse esitamisel tagatist ei nõuta.
   2. Raamlepingu täitmisel on ette nähtud tagatis.

4.2.1. Lepinguaegse tagatise suurused (eurodes) raamlepingu kohta:

|  |  |  |  |  |  |  |  |
| --- | --- | --- | --- | --- | --- | --- | --- |
| **Raamlepingu alusel varutav maksimaalne maht (tm)** | **koefitsient 0,900 ja rohkem** | **koefitsient 0,850-0,899** | **koefitsient 0,800-0,849** | **koefitsient 0,750-0,799** | **koefitsient 0,700-0,749** | **koefitsient 0,650-0,699** | **koefitsient alla 0,649** |
| <= 999 tm | 500 | 500 | 500 | 500 | 500 | 500 | 500 |
| 1000 - 1999 tm | 500 | 500 | 500 | 1000 | 1000 | 1000 | 1500 |
| 2000 - 2999 tm | 1000 | 1000 | 1000 | 1000 | 1500 | 2000 | 2000 |
| 3000 - 3999 tm | 1000 | 1000 | 1500 | 1500 | 2000 | 2500 | 3000 |
| 4000 - 4999 tm | 1500 | 1500 | 1500 | 2000 | 2500 | 3000 | 3500 |
| 5000 - 5999 tm | 1500 | 2000 | 2000 | 2500 | 3000 | 3500 | 4500 |
| 6000 - 6999 tm | 2000 | 2000 | 2500 | 2500 | 3500 | 4500 | 5000 |
| 7000 - 7999 tm | 2000 | 2500 | 3000 | 3000 | 4000 | 5000 | 6000 |
| 8000 - 8999 tm | 2500 | 3000 | 3000 | 3500 | 4500 | 5500 | 6500 |
| 9000 - 9999 tm | 2500 | 3000 | 3500 | 4000 | 5000 | 6000 | 7500 |
| >= 10 000 tm | 3000 | 3500 | 4000 | 4000 | 5500 | 7000 | 8000 |

1. **Üldine info**
   1. Pakkuja esitab eRHR süsteemis hinnatavate näitajate all hinnakoefitsiendi RMK hinnaraamistikule. Hinnakoefitsient märkida täpsusega kolm (3) kohta peale koma!

Väiksema täpsusega esitatud hinnakoefitsiendi puhul loetakse arvu lõpust puuduolevad kümnendkohad nullideks. Suurema täpsusega esitatud hinnakoefitsiendi puhul hankija ümardamist ei teosta, vaid tunnistab pakkumuse hankedokumentidele mittevastavaks ja lükkab tagasi. Pakkuja peab arvestama, et hinnaraamistik võib muutuda seisuga 01.01.2025. Hinnaraamistiku muutmise alused on sätestatud raamlepingu tingimuste punktis 4.

* 1. Hankija tunnistab edukaks kõige väiksema hinnakoefitsiendiga pakkumuse.
  2. Kui täpselt võrdse väikseima hinnakoefitsiendiga pakkumuse on esitanud rohkem kui üks pakkuja, siis heidetakse nende pakkujate vahel liisku. Juhul, kui pakkumuse esitamise ettepanekus on määratud teisiti ning edukaks tuleks tunnistada rohkem, kui üks järjestikust kõige väiksema hinnakoefitsiendiga pakkumust, siis heidetakse liisku vastavate edukaks osutumise võimalusega pakkujate vahel. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.
  3. Hankija ei ole kohustatud tunnistama pakkumusi edukaks ega sõlmima lepinguid hankemenetluses pakutavast teenuse hinnast (hinnakoefitsiendi suurusest) sõltumata, s.o hankija jaoks liiga kõrge hinnaga (hinnakoefitsiendiga) teenust ei ole hankija kohustatud tellima.
  4. Leping sõlmitakse edukaks tunnistatud pakkumusele nõustumuse andmisega. Juhul, kui sellisel viisil sõlmitud lepingut ei ole asutud lepingu tingimustes kirjeldatud viisil ja ajal täitma, siis loeb hankija sellise rikkumise oluliseks lepingurikkumiseks (rikutakse kohustust, mille täpne järgimine on lepingust tulenevalt teise lepingupoole huvi püsimise eelduseks lepingu täitmise vastu) ja hankijal on ilma nende kohustuste täitmiseks täiendavat tähtaega andmata õigus jätkata RHS § 119 alusel hankemenetlusega ning nõuda kahju hüvitamist.
  5. Nõustumus antakse läbi eRHR süsteemi, edastades edukale pakkujale hankija nimel lepingu sõlmimiseks volitatud isiku poolt digitaalselt allkirjastatud konteineri, milles sisalduvad riigihankes hanke alusdokumentidena esitatud raamlepingu tingimused ja edukaks tunnistatud pakkumus. Raamlepingu sõlmimise ja jõustumise ajaks on nõustumuse esitamise päev.

Hankedokumendi lisad:

Lisa 1 ja Lisa 1-1- Hinnaraamistik

Lisa 2 – RMK nõuded tehnikale

Lisa 3 - (raamlepingu lisa 3/1, Töövõtja poolt kasutatava tehnika nimekiri (vorm))

Lisa 4 – Varumispiirkondade kaart